Motoris maak gru-vonds langs grondpadArgieffoto: SAPD/Facebook Brig. Motlafela Mojapelo, woordvoerder van die polisie, het gesê die motoris het twee verkoolde liggame langs die pad gevind. Die een was van ŉ vrou in haar 20’s en die ander van ŉ kleuter ongeveer twee jaar oud. “Die twee liggame is aangetref waar hulle langs mekaar gelê het. ŉ Klein pienk kombersie is langs die kleuter gevind en stukke materiaal wat vermoedelik van ŉ blou sweetpak afkomstig is, is langs die vrou gevind,” het Mojapelo gesê. Volgens Mojapelo is die motief vir die moorde onbekend en is niemand nog in hegtenis geneem nie. Enigiemand met meer inligting word versoek om kol. Maloma by 082 565 8524 of die Mankweng-polisie by 015 286 2000 te bel.